จิมมี่ ส่ง ดาวเหนือ ชิงแชมป์ IBF ที่ว่างกับนักชกแดนปลาดิบ
ดร.จิมมี่ เอกรัฐ ไชยโชติช่วง ทวงคืนเข็มขัดแชมป์ IBF รุ่น 140 ปอนด์ ส่งนักชกดาวรุ่งเมืองตรัง ดาวเหนือ เรือไวกิ้ง ขึ้นชิงแชมป์ IBF แพนแปซิฟิก รุ่นจูเนียร์เวลเตอร์เวท ที่ว่าง พบกับ ยูตะ มารูโอกะ นักชกญี่ปุ่น นำรายการ ศึกกำปั้นสะท้านโลก บ้านรุ่งกานต์ ครั้งที่ 3 ในวันพุธ 22 ก.พ.นี้ ที่โครงการบ้านรุ่งกานต์ 4 วัดลาดปลาดุก-ร.ร.คล้ายสอนศึกษา อ.ไทรน้อย จ.นนทบุรี ไทยรัฐทีวีถ่ายทอดสดเวลา 16.00-18.00 น.,ดร.จิมมี่ เอกรัฐ ไชยโชติช่วง โปรโมเตอร์เกียรติกรีรินทร์ เผยว่า เข็มขัดแชมป์ IBF แพนแปซิฟิก รุ่นจูเนียร์เวลเตอร์เวท 140 ปอนด์ เคยเป็นของ ปฐมศึก เกษตรพัฒนา ตั้งแต่ปี 2554 ก่อนที่จะสละตำแหน่งเพื่อขึ้นชกตัดเชือกรองแชมป์อันดับ 1 กับ อิ๊ค หยาง ที่มาเก๊า เมื่อปี 2558 ต่อมาปีที่แล้วปฐมศึกก็ขึ้นชิงแชมป์ว่างกับเฟอร์ดินันดัส นักชกอินโดนีเซีย แต่ไม่มีผลตัดสิน เพราะเกิดอุบัติเหตุหัวชนกันในยกที่ 2 ต้องยุติการแข่งขัน ปัจจุบันปฐมศึกได้ขยับขึ้นมาชกในรุ่นเวลเตอร์เวท พิกัด 147 ปอนด์แล้ว,ดังนั้น ตนจึงส่งดาวเหนือขึ้นชิงแชมป์ ที่ว่าง แทน โดยพบกับ ยูตะ มารูโอกะ รองแชมป์อันดับ 2 ชาวญี่ปุ่น ถ้าดาวเหนือชนะก็จะคว้าเข็มขัด IBF แพนแปซิฟิกมาคาดเอวสำเร็จ ก็จะเป็นการนำแชมป์รุ่นและสถาบันนี้กลับสู่เมืองไทยอีกครั้ง นอกจากนี้ ก็จะได้รับการพิจารณาติดอันดับโลกเพื่อรอโอกาสก้าวขึ้นเขย่าบัลลังก์โลกต่อไป สำหรับเมืองตรังมียอดมวยชื่อเสียงมากมาย อาทิ ยอดมวยไทยเมืองตรังพุฒ ล้อเหล็ก, โอเล่ห์ดง ซีพีเฟรชมาร์ท อดีตแชมป์สภามวยโลก (WBC) และ ขวัญไทย ศิษย์หมอเส็ง อดีตแชมป์ สมาคมมวยโลก (WBA) ส่วนเป้าหมายของดาวเหนือมุ่งไปที่แชมป์โลกของสหพันธ์มวยนานาชาติ (IBF),โปรโมเตอร์เกียรติกรีรินทร์ระบุว่า ปัจจุบันดาวเหนือวัย 20 ปี เจ้าของฉายา ดาวรุ่งผีพุ่งใต้ เป็นนักชกดาวรุ่งเมืองตรังมีสถิติชกชนะรวด 6 ครั้ง เป็นการชนะน็อก 4 ครั้ง ผ่านการชกมวยสากลสมัครเล่นมากกว่า 100 ไฟต์ เป็นอีกหนึ่งนักชกในโครงการ หนึ่งสมอง สองกำปั้น พกความมุ่งมั่น สร้างฝันให้เป็นจริง ภายใต้การสนับสนุนของ พล.ต.ท.ดร.กรีรินทร์ อินทร์แก้ว และ เจ้าสัวไวกิ้ง คุณปิยะ โรจนเพียรสถิต ประธานบริษัทปุ๋ยไข่มุกตราเรือไวกิ้ง โดยได้รับการสนับสนุนจากคุณสุพจน์ ปัญญาเทพ ที่เข้ามารับหน้าเสื่อเป็นประธานจัดการแข่งขัน ศึกกำปั้นสะท้านโลก บ้านรุ่งกานต์ ครั้งที่ 3 ใน วันพุธ 22 ก.พ.นี้ที่โครงการบ้านรุ่งกานต์ 4 วัดลาดปลาดุก-ร.ร.คล้ายสอนศึกษา อ.ไทรน้อย จ.นนทบุรี ไทยรัฐทีวีถ่ายทอดสดเวลา 16.00-18.00 น.
ดร.จิมมี่ ส่งนักชกดาวรุ่งเมืองตรัง ดาวเหนือ เรือไวกิ้ง ขึ้นชิงแชมป์ IBF แพนแปซิฟิก รุ่นจูเนียร์เวลเตอร์เวท ที่ว่าง พบกับ ยูตะ มารูโอกะ ในวันพุธ 22 ก.พ.นี้ ไทยรัฐทีวีถ่ายทอดสดเวลา 16.00-18.00 น.
เอกรัฐ ไชยโชติช่วง,เกียรติกรีรินทร์ โปรโมชัน,ไอบีเอฟ แพนแปซิฟิก,จูเนียร์เวลเตอร์เวท,ดาวเหนือ เรือไวกิ้ง